— 39 — 



peritissimum quemque minime carere posse herbario, et bona 

 supellectile librorum eo pertinentium, quibus ad comparandas 

 definiendasque plantas utatur. Notissimum etiam est, duobus. 

 his discendi instrumentis opus esse cuivis botanices studioso. 

 Quum autem utrumque deesset , anno 1823 mihi jam fuit in 

 animo, non meum modo herbarium, quod emptione multarum 

 ab aliis collectarum plantarum ad tricies mille species et am- 

 plius adauctum est, ad frequentem usum in horto exponere, 

 sed etiam ex libris maxime necessariis nonnullos saltem com- 

 parare, quibus quasi fundamentum bibliothecae hortensis ja- 

 ceretur. 



Hanc animi mei persuasionem, quam de ista re habebam, 

 usque ad hoc tempus retinui, licet eventus fuerit alius et minor, 

 quam optaram. Eo demum tempore, quo alterum et amplius 

 hibernaculum, de quo modo mentionem feci, exstructum fuit, me 

 suadente factum est, ut et herbarii mei magna pars et bibliotheca 

 accommodatissime ad frequentandum usum in horto collo- 

 caretur. 



Haec fere gesta sunt osque ad illud tempus. quo hortus 

 botanicus, imprimis liberalitate Hamburgensium, aliquam per- 

 fectionis laudem consecutus est. Jamjam fuit ei communitas 

 quaedam et consociatio cum omnibus institutis similibus, quae 

 nominis celebritate florent, nec verendum, ne comparatus cum 

 aliis hortis botanicis noster inferior existimaretur. Mira enim 

 opportunitate urbis ad commercia quoquo versus facienda, et 



